8. ΑΝΑΓΚ. ΝΟΜΟΣ υπ’ αριθ. 195 της 15/16 Μαρτ. 1945 Περί επιβολής κυρώσεων εις καλλιεργητάς δια την μη χρησιμοποίησιν των χορηγουμένων σπόρων και γεωργικών εφοδίων. Άρθρ.1.-1.Πας καλλιεργητής εις ον θα χορηγηθή, είτε υπό του Κράτους είτε μέσω της Αγροτικής Τραπέζης της Ελλάδος ή άλλου τινός Νομικού ή Φυσικού Προσώπου, σπόρος γεωμήλων ή λαχανικών ή άλλων φυτών, προελεύσεως εξωτερικού εισαγομένων εις Ελλάδα μερίμνη του Κράτους ή των Συμμάχων, υποχρεούται όπως σπείρη άπασαν την χορηγουμένην εις αυτόν ποσότητα σπόρου εντός της ιδίας καλλιεργητικής περιόδου, δι’ ην χορηγείται ούτος. 2.Ομοίως υποχρεούνται όπως οι καλλιεργηταί, λαμβάνοντες οικονομικάς ενισχύσεις, γεωργικά φάρμακα, εργαλεία, μηχανάς, ζώα κλπ. και γενικώς παντός είδους γεωργικά εφόδια, διδόμενα εις αυτούς υπό του Κράτους ή μερίμνη αυτού εκ των εισαγομένων εκ του εξωτερικού είτε υπό των Συμμάχων ή άλλως ή εξευρισκομένων εν τω εσωτερικώ, οπωσδήποτε να χρησιμοποιώσι ταύτα αποκλειστικώς και μόνον δι’ ους σκοπούς τοις χορηγούνται ταύτα. Άρθρ.2.-1.Οι παραβάται των διατάξεων του παρόντος Νόμου αποκλείονται κατόπιν αποφάσεως του οικείου Προϊσταμένου Γεωργικής Υπηρεσίας πάσης τοιαύτης ενισχύσεως εις χρήμα ή εις είδος εκ μέρους της Αγροτικής Τραπέζης ή του Κράτους. Κατά των αποφάσεων τούτων δύναται ν’ ασκηθή αίτησις αναθεωρήσεως ενώπιον του Υπουργού της Γεωργίας, εντός μηνός από της κοινοποιήσεως της αποφάσεως. Ο δε Υπουργός αποφασίζει αμετακλήτως εντός δέκα ημερών από της περιελεύσεως αυτώ της αιτήσεως. 2.Επί πλέον οι ως άνω παραβάται διώκονται εισαγόμενοι αυτεπαγγέλτως παρά του οικείου Εισαγγελέως των Πλημμελειοδικών δι’ απ’ ευθείας κλήσεως ενώπιον του αρμοδίου Δικαστηρίου Πλημμελειοδικών, επιβαλλομένης αυτοίς της ποινής της φυλακίσεως μέχρι τριών μηνών και χρηματικής ποινής ίσης προς το πενταπλάσιον μέχρι του εικοσαπλασίου της αξίας του αντικειμένου της παραβάσεως. Σελ. 308 3.Τα εκ της εφαρμογής της προηγουμένης παραγράφου έσοδα περιέρχονται εις το Κεντρικόν Ταμείον Γεωργίας, Κτηνοτροφίας και Δασών, διατιθέμενα δια σκοπούς προωθήσεως της εντατικής καλλιεργείας. Άρθρ.3.-1.Η εφαρμογή και παρακολούθησις της εκτελέσεως των διατάξεων του παρόντος Νόμου ανατίθεται εις το Υπουργείον Γεωργίας και τας αρμοδίας περιφερειακάς αυτού υπηρεσίας. Ο παρών Νόμος ισχύει από της δημοσιεύσεώς του εις την Εφημερίδα της Κυβερνήσεως υποβληθήσεται δε προς κύρωσιν εις την Βουλήν άμα συνερχομένην. 